Το πέτρινο σπίτι μέσα στο χωριό Κεραμές ήταν πολύ πέρα των προσδοκιών μας. Υπέροχα συντηρημένο και ανακαινισμένο, με ακριβά και ποιοτικά υλικά, έχει όλες τις παροχές που χρειάζονται για μια άνετη διαμονή 2 οικογενειών με παιδιά και η εκπληκτική οικοδέσποινα μας υποδέχτηκε με πολλή διάθεση να εξυπηρετήσει κάθε επιθυμία μας και να μας προσφέρει οδηγίες για τον καλύτερο εγκλιματισμό μας στο χώρο και στην περιοχή. Υπήρχε μέσα στο σπίτι φρέσκο ψωμί, φρούτα, ρακή και κρασί προς βρώση και απόλαυση (χωρίς έξτρα χρέωση) και το τρεχούμενο νερό των Κεραμών είναι μια ευχάριστη έκπληξη, όταν έχουμε συνηθίσει νερό από πλαστικά μπουκάλια. Η δε τιμή του καταλύματος είναι ολωσδιόλου ενθαρρυντική! Γνωρίσαμε και το χωριό Κεραμές που διαθέτει μια απίθανη πλατεία με συμπαθητικά καφενεία , οι τιμές και η ποιότητα εκπληκτικές, οι δε κοντινές παραλίες της Λίγκρας και της Τριόπετρας δεν περιγράφονται! Είναι μυστικά πετράδια της Κρητικής ομορφιάς. Ωστόσο η μεγαλύτερη αποκάλυψη ήταν η ίδια η οικοδέσποινα, Κεραμιανή με μόρφωση και ποιότητα ! Κλεοπάτρα σε ευχαριστούμε θερμά και σου ευχόμαστε κάθε επιτυχία και ευτυχία!